<classify> MWENYEKITI wa Shirikisho la filamu la Rwanda, Kwezi John amesema anatamani kuona siku moja sekta ya fi lamu Afrika Mashariki ikiwa chini ya chombo kimoja kinachosimamia na kuratibu sekta hiyo kwa ukanda wa Afrika Mashariki.Kwezi alisema hayo wakati wa Maonesho ya bidhaa za sanaa na utamaduni katika Tamasha la Jumuiya ya Afrika Mashariki Utamaduni Festival Jamafest linaloendelea jijini Dar es Salaam.Alisema ndoto yake na shauku ni kuona sekta ya filamu Afrika Mashariki kuanzia waongoza filamu, waandishi wa miswada, wapiga picha na hata waigizaji wanakuwa chini ya chombo kimoja kinachosimamia masilahi ya tasnia hiyo. Natamani kuona tasnia ya filamu Afrika Mashariki inakuwa na chombo kimoja kinachosimamia ustawi wake tofauti na ilivyo sasa ambapo kila nchi ina shirikisho lake Aliongeza kuwa kuwepo kwa ushirikiano ulio rasmi kutaongeza nguvu katika kazi za sanaa ya filamu Afrika Mashariki na pengine kusaidia kukuza tasnia.Alisema kwa sasa ushirikiano uliopo ni baina ya wasanii na watengeneza filamu mmoja mmoja lakini haiko rasmi kwa sababu hakuna mikataba yoy ote ya kisheria inayotambulika kiserikali.Aidha alisema anafurahi kuona Sekta ya filamu Tanzania ina chombo kinachotambulika na Serikali kusimamia tasnia hiyo na kuhakikisha inakwenda vizuri.Alisema hiyo ni tofauti na Rwanda ambako Shirikisho lao ni la binafsi ingawa wanapata ushirikiano mzuri kutoka Serikalini. Alisema zipo faida nyingi za kuwa na chombo cha aina hiyo lakini kikubwa na kupata usimamizi mzuri utaratibu wa kazi pamoja haki za wasanii.Tunaona wenzetu wa Tanzania wamepata bahati ya kuwa na Bodi ya Filamu ambayo inatambulika na Serikali kama chombo kinachowasimamia ukilinganisha na Rwanda ambako bado hatuna chombo kinachotambulika na Serikali, Alisema Kwezi.Naye Afisa Maendeleo ya Filamu kutoka Bodi ya Filamu Tanzania, Benson Mkenda alipoulizwa kuhusu wazo hilo la Kwezi alisema kwa sasa walichofanya ni kuwasiliana na Shirikisho la Filamu Tanzania ili waweze kuona watashirikiana kwa namna ipi.Aliongeza kwamba kwa sasa hawawezi kuzungumzia ushirikiano rasmi unaotambulika kiserikali kwa sababu hakuna chombo cha kiserikali kinachosimamia sekta ya filamu kwa upande wa Rwanda. Tamasha hilo linalofanyika kwa muda wa siku 8 linatarajiwa kumalizika Septemba 28.  <topic>: michezo 